text: Borgmestre frygter: Flygtninge vil krydse grænsen illegalt
  04 januar 2016 kl. 11.12
  Flygtninge vil søge efter alternative ruter ind i Danmark, forudser både Tønders og Aabenraas borgmester.
  Den midlertidige grænsekontrol ved den dansk/tyske-grænse kan føre til en flygtninge-strøm ad illegale ruter hen over den 70 kilometer lange dansk-tyske grænse.
  Borgmestrene i de to sønderjyske kommuner, der grænser op til Tyskland, Tønder og Aabenraa, forudser, at flygtninge nu vil finde alternative ruter ind i Danmark.
  -  Nogle flygtninge vil hurtigt være kreative med at finde alternative ruter udenom de officielle grænseovergange, siger Thomas Andresen (V), borgmester i Aabenraa til TV SYD.
  Og den forudsigelse bliver bakket op af Tønders borgmester Laurids Rudebeck (V). 
  - Det er en naturlig konsekvens, at flygtninge vil søge alternative ruter. Vi har haft grænsekontrol og illegal passage før, så vi kender konsekvenserne. Jeg sætter dog min lid til, at politiet kan håndtere situationen, siger Laurids Rudebeck til TV SYD og uddyber:
  Thomas Andresen mener, at omfanget af flygtninge, der søger alternative ruter, afhænger af flere ting.
  - Omfanget kommer til at afhænge af, om grænsekontrollen rygtes, og flygtninge så fravælger Skandinavien og søger andre steder hen i Europa, siger Aabenraas borgmester.
  